Worcester F 80 Distinctiones

237 Semen

Semen.[[1]](#footnote-1) Sit semen seruatum rigatum. Probatum seruatum quidem curiose a rapacibus quod enim [Luc. 8:5-8]: C*ecidit secus viam, conculcatum est, et volucres celi commederunt illud*. Et ideo *nisi Dominis exercituum reliquisset nobis semen, quasi Sodoma* fuisset,Ysai. [1:9].

¶ Sit secundo, semen rigatum copiose rigoribus quod enim *cecidit supra petram natum aruit* quod *non habebat humorem*. *Quomodo* *descendit ymber et nix de celo, et illuc vltra non reuertitur, sed inebriat terram*, Ysai. 55[:10].

¶ Tercio, sit purgatum studiose de squaloribus quia quod *cecidit* supra *spinas, simul exorte spine suffocauerunt illud*. Ideo Ysai. 6[:13]: *Semen* *sanctum quod steterit in* eo, etc. Sit quarto, probatum virtuose in fructibus quod enim *cecidit in terram bonam fructum fecit centumplum*.[[2]](#footnote-2)

¶ Item Christus seminauit in triplici agro. Quia in agro celi angelice excellencie potestatem. In agro paradisi nature bene condite dignitatem. In agro mundi agende penitentie exemplaritatem. De primo, Ysai. 61[:9]: *Isti sunt semen cui benedixit Dominus*. De secundo, Prou. 11[:18]: *Seminanti justitiam merces* *fidelis*. De tercio, Psal. [125:6]: *Euntes ibant et flebant, mittentes semina sua*.

¶ Item, triplex est sator. Primus est saluator qui serit potencialiter. Secundus, predicator qui serit ministerialiter. Tercius, temptator qui suggerit fallaciter. De primo, Gen. 16[:10]: *Multiplicabo semen tuum* stellis celi. De secundo, [2] Cor. 9[:10]: *Qui* ministrat *semen seminanti, et panem ad manducandum[[3]](#footnote-3) præstabit*. De tercio, Matt. [13:25]: *Inimicus* homini *seminavit zizannia*.

1. Semen ] Lambeth begins this chapter: Sit semen seruatum…. [↑](#footnote-ref-1)
2. centumplum ] *add.* Job 1 F 80, Lambeth. [↑](#footnote-ref-2)
3. manducandum ] Lambeth , F 128 *om.* F 80. [↑](#footnote-ref-3)